**Ceturtā profesionālās kvalifikācijas līmeņa profesija**

**2.42. Jaunatnes darbinieka profesijas standarts**

**2.42.1. Vispārīgie jautājumi**

1. Profesijas nosaukums – jaunatnes darbinieks.

2. Profesijas kods – 2422 57.

**2.42.2. Nodarbinātības apraksts**

1. Profesionālās kvalifikācijas līmenis – ceturtais profesionālās kvalifikācijas līmenis.

2. Profesionālās darbības pamatuzdevumu kopsavilkums:

– jaunatnes darbinieks veic darbu ar jaunatni, iesaistot jauniešus darba ar jaunatni īstenošanā un izvērtēšanā; nodrošina aktivitātes un lietderīgā brīvā laika pavadīšanas iespējas jauniešiem vietējā līmenī; līdzdarbojas starptautisko pasākumu un projektu īstenošanā; konsultē jauniešus par viņiem aktuālajām tēmām; nodrošina informācijas pieejamību un apriti par jaunatnes politikas jautājumiem.

Jaunatnes darbinieks strādā uzņēmumā, kas veic darbu ar jaunatni.

**2.42.3. Profesionālās darbības veikšanai nepieciešamā profesionālā kompetence**

1. Spēja veikt darbu ar jaunatni saskaņā ar valsts un pašvaldības izvirzītajām prioritātēm jaunatnes politikas jomā.

2. Spēja identificēt problēmas darbā ar jaunatni, piedāvāt tām atbilstošus risinājumus un noteikt vajadzīgos resursus.

3. Spēja izvēlēties, analizēt un izmantot darba pienākumu veikšanai nepieciešamos informācijas resursus.

4. Spēja nodrošināt dažādām mērķgrupām atbilstošas informācijas pieejamību.

5. Spēja izvērtēt, kādas izglītojošas, informatīvas un brīvā laika aktivitātes ir nepieciešamas jauniešiem, kā arī plānot to saturu, izvēlēties formu un metodes.

6. Spēja sadarboties un iesaistīt jauniešu izglītojošās, informatīvās un brīvā laika aktivitātēs dažādus speciālistus un institūcijas.

7. Spēja lietot zināšanas par neformālās izglītības metodēm, līdzdalības veidiem un ikdienas mācīšanās principiem darba pienākumu veikšanai.

8. Spēja konsultēt jauniešus par viņiem aktuāliem jautājumiem.

9. Spēja iesaistīties informācijas apmaiņā un veidot sadarbību ar starptautiskiem partneriem jaunatnes politikas jomā.

10. Spēja izmantot informācijas un komunikāciju tehnoloģijas darbā ar jaunatni.

11. Spēja motivēt jauniešus pilsoniskai līdzdalībai un sabiedriskai darbībai.

12. Spēja argumentēt savu viedokli, priekšlikumus un ieteikumus.

13. Spēja rīkoties neparedzētās situācijās.

14. Spēja izprast normatīvos aktus darba pienākumu veikšanai.

15. Spēja sazināties valsts valodā un vismaz divās svešvalodās.

16. Spēja veikt darbu patstāvīgi un uzņemties atbildību par sava darba rezultātu.

17. Spēja ievērot profesionālās un vispārējās ētikas pamatprincipus.

18. Spēja sniegt pirmo palīdzību.

19. Spēja ievērot darba aizsardzības, elektrodrošības un ugunsdrošības normatīvo aktu prasības darba vidē.

20. Spēja ievērot vides aizsardzības normatīvo aktu prasības.

21. Spēja ievērot darba tiesisko attiecību normas.

22. Spēja aizpildīt iekšējo dokumentāciju, ievērojot dokumentu noformēšanas tehniskās prasības atbilstoši normatīvajiem aktiem.

**2.42.4. Profesionālās darbības pamatuzdevumu veikšanai nepieciešamās prasmes**

1. Iegūt un analizēt informāciju par jauniešu interesēm, vajadzībām un iespējām.

2. Identificēt problēmas, kas pastāv darbā ar jaunatni vietējā līmenī.

3. Sniegt argumentētus priekšlikumus darba ar jaunatni uzlabošanai vietējā līmenī.

4. Iesaistīties pārstāvētā uzņēmuma darba plānošanā, analīzē un novērtēšanā, lai nodrošinātu jauniešu interešu ievērošanu.

5. Sniegt priekšlikumus nepieciešamo resursu pieprasījumam darbā ar jaunatni un nodrošināt piešķirto resursu racionālu izmantošanu.

6. Strādāt komandā un individuāli.

7. Izstrādāt darba ar jaunatni aktivitāšu īstenošanas plānu.

8. Piedalīties darba ar jaunatni starptautisko aktivitāšu plānošanā, norisē un izvērtēšanā.

9. Iesaistīties informācijas apmaiņā ar starptautiskiem partneriem jaunatnes politikas jomā.

10. Nodrošināt jauniešu līdzdalību darba ar jaunatni aktivitāšu plānošanā, īstenošanā un izvērtēšanā vietējā, nacionālā un starptautiskā līmenī.

11. Radīt vidi un iespējas jauniešiem daudzveidīgai brīvā laika pavadīšanai.

12. Radīt nosacījumus jauniešu personības attīstībai tādās jomās kā atbildība un patstāvība, pilsoniskā līdzdalība un patriotisms, karjeras izaugsme un mūžizglītība, komunikācijas un saskarsmes prasmes, starpkultūru dialogs, uzvedības kultūra, sociālā iekļaušana.

13. Atbalstīt jauniešu idejas un iniciatīvas brīvā laika aktivitāšu organizēšanai.

14. Sniegt jauniešiem informāciju par neformālās izglītības, ikdienējās mācīšanās, brīvprātīgā darba un līdzdalības iespējām Latvijā un ārpus tās.

15. Izmantot dažādas metodes, nodrošinot jauniešus ar aktuālo informāciju jaunatnes politikas jomā.

16. Izmantot savā darbā dažādus informācijas avotus un informēt jauniešus par dažādu informācijas avotu pastāvēšanu.

17. Nodrošināt informācijas pieejamību sabiedrībā par aktivitātēm jaunatnes politikas jomā.

18. Sagatavot prezentācijas materiālus un prezentēt tos, argumentējot savu viedokli, priekšlikumus un ieteikumus.

19. Izglītoties un izprast profesionālās kvalifikācijas pilnveides nepieciešamību.

20. Ievērot profesionālās un vispārējās ētikas pamatprincipus.

21. Lietot informācijas tehnoloģijas un biroja tehniku savas profesionālās darbības veikšanai.

22. Ievērot darba aizsardzības, elektrodrošības un ugunsdrošības normatīvo aktu prasības.

23. ievērot vides aizsardzības normatīvo aktu prasības.

24. Veikt darbu patstāvīgi un uzņemties atbildību un kontroli par sava darba rezultātu.

25. Sniegt pirmo palīdzību.

26. Aizpildīt iekšējo dokumentāciju, ievērojot dokumentu noformēšanas tehniskās prasības.

27. Pārvaldīt valsts valodu.

28. Pārvaldīt divas svešvalodas saziņas līmenī.

29. Lietot profesionālo terminoloģiju valsts valodā un divās svešvalodās.

30. Ievērot darba tiesisko attiecību normas.

**2.42.5. Profesionālās darbības pamatuzdevumu veikšanai nepieciešamās zināšanas**

1. Profesionālās darbības pamatuzdevumu veikšanai nepieciešamās zināšanas priekšstata līmenī:

1.1. vecumposmu atšķirības;

1.2. darba ar sociālās atstumtības riskam pakļautiem jauniešiem principi;

1.3. jauniešu ar īpašām vajadzībām fiziskās un garīgās attīstības īpatnības;

1.4. valsts un Eiropas Savienības jaunatnes politikas un tās reglamentējošie dokumenti;

1.5. Latvijas Republikas un starptautiskās prioritātes jaunatnes politikas jomā;

1.6. karjeras izglītība;

1.7. mūžizglītība;

1.8. starpkultūru dialogs;

1.9. finanšu plānošanas pamati.

2. Profesionālās darbības pamatuzdevumu veikšanai nepieciešamās zināšanas izpratnes līmenī:

2.1. cilvēktiesības;

2.2. vispārcilvēciskās un nacionālās vērtības;

2.3. darba plānošana, īstenošana, uzraudzība un izvērtēšana;

2.4. pilsoniskās līdzdalības veidi;

2.5. valsts un sabiedrība;

2.6. uzvedības un saskarsmes kultūra;

2.7. informācijas aprites organizēšana;

2.8. profesionālie termini valsts valodā un divās svešvalodās.

3. Profesionālās darbības pamatuzdevumu veikšanai nepieciešamās zināšanas lietošanas līmenī:

3.1. jauniešu brīvā laika aktivitāšu organizēšanas principi, iespējas un metodes;

3.2. neformālās izglītības un ikdienējās mācīšanās principi un metodes;

3.3. darbā ar jaunatni iesaistīto institūciju atbalsta iespējas;

3.4. resursu veidi un to piesaistes un izmantošanas iespējas;

3.5. informācijas resursu izmantošanas tehnika;

3.6. prezentācijas un publiskās runas sagatavošana;

3.7. informācijas tehnoloģiju lietošana;

3.8. biroja tehnikas lietošana;

3.9. dokumentu noformēšanas tehniskās prasības;

3.10. valsts valoda;

3.11. divas svešvalodas saziņas līmenī;

3.12. darba organizēšana;

3.13. pirmā palīdzība;

3.14. personīgā higiēna;

3.15. darba aizsardzība;

3.16. vides aizsardzība;

3.17. darba tiesiskās attiecības;

3.18. profesionālās un vispārējās ētikas pamatprincipi;

3.19. bērnu tiesību aizsardzība.